Jean-Baptiste Phạm Minh Mẫn

Mons. Jean-Baptiste kardinál Phạm Minh Mẫn (* 5. marec 1934, Cà Mau, Kočinčína, Francúzska Indočína) je vietnamský rímskokatolícky kňaz, biskup, kardinál, ktorý od 2. apríla 1998 do 22. marca 2014 pôsobil ako arcibiskup arcidiecézy Hočiminovo Mesto.

 Životopis 
Narodil sa 5. marca 1934 v Cà Mau v Kočinčíne vo Francúzskej Indočíne. Vo veku 5 rokov ho a jeho rodinu navštívil jeho bratranec z prvého kolena, otec Francis Xavier Trương Bửu Diệp, a povzbudil ich, aby ho v nasledujúcom roku zapísali do školy La Salle Taberd v Sài Gòn, čo by mu po dovŕšení 10 rokov umožnilo navštevovať menší seminár. Francis Xavier Trương Bửu Diệp tiež povzbudil svoju matku, aby ho naučila latinské modlitby a aby sa stal miništrantom.

Spomínal si, že nasledujúce ráno išiel sám slúžiť ako miništrant, keď mal Francis Xavier Trương Bửu Diệp slúžiť omšu. Chodil do Taberdu a nakoniec do menšieho seminára Cù Lao Giêng, až kým seminár nevyhorel kvôli prebiehajúcej vojne. Za kňaza ho 25. mája 1965 vysvätil biskup Jacques Nguyễn Ngọc Quang pre diecézu Cần Thơ. Po štúdiu v Spojených štátoch na Loyola University v Los Angeles niekoľko rokov učil v menšom seminári Saint Quý a neskôr bol menovaný za rektora menšieho (1974) a väčšieho (1988) seminára s rovnakým názvom.

 Biskup 
Dňa 22. marca 1993 ho pápež Ján Pavol II. menoval za pomocného biskupa v diecéze Mỹ Tho. Biskupské svätenie prijal 11. augusta. Za biskupa ho vysvätil biskup z Can ThơEmmanuel Le Phong Thuân. Spolusvätiteľmi boli biskup z Da NanguFrançois Xavier Nguyên Quang Sách a biskup koadjútor z Bac NinhJoseph Marie Nguyên Quang Tuyên. 1. marca 1998 ho pápež Ján Pavol II. vymenoval za arcibiskupa arcidiecézy Hočiminovo Mesto.

 Kardinál 
Pápež Ján Pavol II. 28. septembra 2003 oznámil, že na októbrovom konzistóriu vymenuje 31 nových kardinálov, ale meno jedného z nich nezverejnil, zrejme obyvateľa krajiny, kde bol katolicizmus predmetom vládneho prenasledovania. Na tomto konzistóriu bol menovaný za kardinála – kňaza s titulárnym kostolom San Giustino. 23. novembra 2003 prevzal svoj titulárny kostol.

Prišiel do Ríma 7. marca 2013 ako posledný zo 115 kardinálov ktorý sa zúčastnili pápežského konkláve v roku 2005 po smrti pápeža Jána Pavla II. 2. apríla 2005 na ktorom bol zvolený pápež Benedikt XVI. vlastným menom Joseph Ratzinger.

Zúčastnil sa pápežského konkláve v roku 2013 po rezignácií pápeža Benedikta XVI. s účinnosťou 28. februára 2013 na ktorom bol zvolený pápež František vlastným menom Jorge Mario Bergoglio. Dňa 28. septembra 2013 pápež František vymenoval Paula Bùi Van Ðoca, bývalého biskupa diecézy Mỹ Tho za arcibiskupa koadjútora, ktorý mu bude pomáhať.

Dňa 22. marca 2014 pápež František prijal jeho rezignáciu z dôvodu veku, v úrade ho nahradil Paul Bùi Van Ðoc.

 Členstvo v Rímskej kúrií 
Bol členom nasledujúcich kongregácií Rímskej kúrie:
 Kongregácia pre Boží kult a disciplínu sviatostí (od roku 2003)
 Kongregácia pre evanjelizáciu národov (od roku 2003)
 Pápežská rada pre pastoráciu chorých (20112014)

 Referencie 

 Pozri aj 
 Zoznam žijúcich kardinálov
 Zoznam kardinálov vymenovaných Jánom Pavlom II.

 Iné projekty 

 Zdroj 

Kategória:Vietnamskí kardináli
Kategória:Vietnamskí rímskokatolícki arcibiskupi
Kategória:Vietnamskí rímskokatolícki biskupi
Kategória:Vietnamskí rímskokatolícki kňazi